Υγιεινή, ασφάλεια και πρόληψη ατυχημάτων στους αθλητικούς χώρους
Creators: name: Σκεπαριανός, Αλέξανδρος Δ.
Publisher: name: Aristotle University of Thessaloniki
Year: 2017
Subjects: Υγιεινή
Τραυματισμοί
Ασφάλεια
Πρόληψη
Hygiene
Safety
Accidents
Prevention

description: Η συστηματική ενασχόληση με τον ερασιτεχνικό αθλητισμό και τη σωματική άσκηση έχει θετικές επιδράσεις στην υγεία. Ωστόσο, στις αθλητικές εγκαταστάσεις που λαμβάνουν μέρος τα προγράμματα γυμναστικής των ασκουμένων, οι προπονήσεις και οι αγώνες των αθλητών, εγκυμονούν κινδύνους μετάδοσης λοιμωδών νοσημάτων, τραυματισμών και ατυχημάτων. Σημαντικό ρόλο για την πρόληψη των κινδύνων μέσα στους αθλητικούς χώρους, αποτελεί η εκπαίδευση των προπονητών, γυμναστών και του υπόλοιπου προσωπικού καθώς και η ενημέρωση όσων τις χρησιμοποιούν. Σκοπός της συγκεκριμένης έρευνας ήταν η καταγραφή και σύγκριση του βαθμού τήρησης των κανόνων υγιεινής και πρόληψης τραυματισμών μεταξύ των ερασιτεχνών αθλητών/τριών καλαθοσφαίρισης, των ανδρών και γυναικών ασκουμένων. Επιπλέον σκοπός ήταν ο εντοπισμός τυχόν συσχετίσεων ανάμεσα στο βαθμό τήρησης των βασικών κανόνων υγιεινής και τραυματισμών με τη συχνότητα εμφάνισης λοιμωδών νοσημάτων και τραυματισμών στους αθλητές. Στην έρευνα συμμετείχαν εθελούσια 1728 άτομα. Από τους συμμετέχοντες τα 792 ήταν παιδιά (610 αγόρια και 182 κορίτσια, έτος γέννησης 2003–1998), οι 377 άνδρες αθλητές και οι 90 γυναίκες αθλήτριες ερασιτεχνικών ομάδων καλαθοσφαίρισης (έτος γέννησης 1997–1979). Όσον αφορά στους ασκούμενους των γυμναστηρίων, οι άνδρες (έτος γέννησης 1997–1963) ασκούμενους ήταν 278 και οι γυναίκες 193 (έτος γέννησης 1997–1966). Η καταγραφή της πρόληψης κανόνων υγιεινής, τραυματισμών και ασφαλείας έγινε με την χρήση ερωτηματολογίου. Τα αποτελέσματα της έρευνας έδειξαν ότι τα παιδιά, οι ερασιτέχνες αθλητές/τριες και οι ασκούμενοι/νες δεν γνωρίζουν και δεν εφαρμόζουν πολλούς από τους κανόνες πρόληψης ατομικής υγιεινής και τραυματισμών, ενώ οι αθλητές/τριες είναι πιο συνεπείς στην εφαρμογή των κανόνων πρόληψης συγκριτικά με τους ασκούμενους/νες. Επιπλέον, τα αποτελέσματα έδειξαν ότι όσο συχνότερα τηρούνται οι κανόνες ατομικής υγιεινής και τραυματισμών τόσο σπανιότερα προκαλούνται μεταδοτικές ασθένειες και τραυματισμοί. Όσον αφορά στους κανόνες ασφαλείας στους χώρους άσκησης και άθλησης, τα αποτελέσματα έδειξαν ότι υπάρχει έλλειψη σχεδίου έκτακτης ανάγκης καθώς και ότι τα μέλη δεν γνωρίζουν ποια πρέπει να είναι η συμπεριφορά τους σε μία τέτοια κατάσταση. Τα συμπεράσματα που προκύπτουν από την συγκεκριμένη έρευνα είναι ότι υπάρχει έλλειψη γνώσεων και εφαρμογής προγραμμάτων πρόληψη υγιεινής και τραυματισμών από τους συμμετέχοντες, ότι οι συνθήκες υγιεινής στις εγκαταστάσεις καλαθοσφαίρισης δεν είναι οι αρμόζουσες και ότι υπάρχουν κενά ασφαλείας στις εγκαταστάσεις των γυμναστηρίων και των γηπέδων καλαθοσφαίρισης.
description: Consistent engagement with amateur sport activities and physical exercise generates positive effects on health. However, the sports facilities where these training programs, athletes' training and sport matches take place may dwell a hish risk of infectious diseases transmission, injuries and accidents. Staff training and information awareness to those who use the facilities play an important role in risk prevention. The purpose of this research was to record and compare the degree of hygiene rules compliance and injury prevention among amateur basketball players of both men and women trainees. Moreover, this survey aimed to identify possible correlations between the degree of basic hygiene rules compliance and injuries with the frequency of infectious diseases and injuries to athletes. The survey involved 1728 volunteers. Of the participants, 792 were children (610 boys and 182 girls, year of birth 2003-1998), 377 male and 90 female athletes in amateur basketball clubs (year of birth 1997-1979). As far as gym trainees are concerned, 278 were men (year of birth 1997-1963) and 193 were women (year of birth 1997-1966). Hygiene, injury and safety rules prevention were recorded with the use of a questionnaire. The results of the survey showed that children, amateur athletes and trainees were unaware and poorly applied many of the prevention rules for personal hygiene and injuries, while athletes were more consistent in applying prevention rules than trainees. In addition, the results showed that when the rules on personal hygiene and injuries are met more frequently, then the contagious diseases and injuries are less probable to be caused. As far as the safety rules in the sports facilities are concerned, the results showed a lack of emergency plan and also that the members are unaware of what their behavior should be in unlikely event. The survey concludes that there is lack of knowledge and implementation of programs by the participants in order to prevent hygiene issues and injuries, that the hygiene conditions in basketball facilities are inadequate and confirm the presence of safety gaps in the gym facilities and basketball courts.